Informācija par iepirkumu

“Ādažu novada pašvaldības darbinieku veselības apdrošināšana”

1. **Fakti un paveiktais**:
* Aktīvās veselības polises darbības termiņa beigas 2023.gada 11.septembris.
* Sagatavoti jaunā iepirkuma dokumenti (t.sk. tehniskā specifikācija u.c. ) un 13.09.2023. ir publicēta apspriede ar piegādātājiem IUB sistēmā (https://pvs.iub.gov.lv/show/755377 ), apspriedes termiņš līdz 28.09.2023.plkst.10.00
* Pēc tam tiks izsludināts atklāts iepirkuma konkurss.
* Tā kā Atklāta konkursa paredzamā līgumcena pārsniedz 140 000 euro bez PVN, tad atbilstoši 28.02.2017. MK noteikumu “Iepirkuma procedūru un metu konkursu norises kārtība” (https://likumi.lv/ta/id/289086-iepirkuma-proceduru-un-metu-konkursu-norises-kartiba ) 3. punktā minētajam, piedāvājumu iesniegšanas minimālais termiņš ir 35 dienas pēc dienas, kad paziņojumu par līgumu Iepirkumu uzraudzības birojs ir nosūtījis Eiropas Savienības Publikāciju birojam publicēšanai Eiropas Savienības Oficiālajā Vēstnesī.
* Taču atbilstoši šā likuma 4.punktā noteiktajam, ja pasūtītājs ir publicējis iepriekšējo informatīvo paziņojumu, minimālo piedāvājumu iesniegšanas termiņu var saīsināt līdz 15 dienām, ja ir ievēroti šādi nosacījumi: 4.1. iepriekšējā informatīvajā paziņojumā ir iekļauta visa informācija, kuru ir nepieciešams norādīt paziņojumā par līgumu, ciktāl minētā informācija bija pieejama iepriekšējā informatīvā paziņojuma publicēšanas brīdī; 4.2. iepriekšējais informatīvais paziņojums ir publicēts laikposmā no 35 dienām līdz 12 mēnešiem pirms dienas, kad publicēts paziņojums par līgumu.
* **Pasūtītājs ir publicējis atbilstošu iepriekšējo informatīvo paziņojumu, tāpēc piedāvājumu iesniegšanas termiņš būs 15 dienas.**
* Ja pieteiksies 1 pretendents, tad iepirkuma līguma noslēgšana varētu notikt ātrāk. Ja pieteiksies 2 un vairāk, tad būs jānogaida rezultātu pārsūdzības laiks 2 nedēļas.
1. **Plānotais iepirkuma darbības uzsākšanas termiņš - 2023.gada novembris.**
2. **Iemesli, kāpēc iepirkums nav pabeigts un darbinieki nav saņēmuši veselības apdrošināšanas polisi?**
* Sākotnēji 2023.gada budžetā plānoti 150 EUR darbinieka veselības polisei. Vēlāk summa palielināta līdz 200 EUR uz vienu darbinieku.
* Apdrošināšanas brokeri snieguši informāciju par pakalpojuma sadārdzinājumu un risku pašvaldībai neiegūt veselības apdrošināšanas līgumu par budžetā plānoto finansējumu.
* Lai iepirkums iegūtu tiesisku pamatojumu, bija nepieciešams veikt grozījumus iestāžu koplīgumos, kas ir izdarīts, bet prasīja ilgāku laiku, ņemot vērā atvaļinājuma periodu vasarā.
1. **Risinājumi laikā, kamēr nav veselības apdrošināšanas polises.**
* ĀNP ir rīkojusies kā sociāli atbildīga pašvaldība un darbiniekiem ir pieejama cita atbalsta pozīcija, ko darbinieki var saņemt, izmantojot ikgadējo atvaļinājumu, t.i., atvaļinājuma pabalsts, ko nosaka **Valsts un pašvaldību institūciju amatpersonu un darbinieku atlīdzības likuma 3.panta ceturtās daļas** 8.apakšpunkts- pabalstu līdz 50 procentiem no mēnešalgas vienu reizi kalendāra gadā, aizejot ikgadējā apmaksātajā atvaļinājumā, ņemot vērā valsts vai pašvaldības institūcijas noteiktos kritērijus, kā arī to, ka atvaļinājuma pabalsts netiek pārcelts uz nākamo kalendāra gadu un, izbeidzot amata (dienesta, darba) attiecības, tas netiek atlīdzināts gadījumā, kad kārtējais atvaļinājums nav izmantots.

19.09.2023.

Izpilddirektora vietniece Inga Reķe